Diari Oficial de la Generalitat Valenciana


Sumari del DOGV 7010, del 24-04-2013 (2013/3706)

Notificació de la sentència dictada en el procediment ordinari número 2135/2009.
--------------------------------------------------------------------------------

### Dades del document

Número de DOGV
:   7010

Data del DOGV
:   24-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3706


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 2135/2009. [2013/3706]  
Procediment ordinari 002135/2009  
Part demandant: Banco Bilbao Vizcaya Argentaria, SA.  
Part demandada: Tomasz Jan Stefanik.  
Sobre: ordinaris.  
Secretària titular: María Engracia Román Ivorra.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 150/2012  
Benidorm, 24 d'abril de 2012  
Ángeles Pérez Botella, magistrada jutgessa substituta del Jutjat de Primera Instància número 2 de Benidorm i partit, he vist el juí ordinari 2135/2009, entaulat pel Banco Bilbao Vizcaya Argentaria, SA, assistit pel lletrat Agustín Ferrer Peiró, en substitució de José Sastre Bernabeu, i representat per la procuradora Rosa María Pavía Botella, contra Tomasz Jan Stefanik, en rebel·lia, i, sense assistència lletrada ni representació processal, dicte la present sentència sobre la base dels següents: [...]  
  
Dispositiva  
Estime íntegrament la demanda interposada per l'actora i condemne Tomasz Jan Stefanik a pagar al Banco Bilbao Vizcaya Argentaria, SA, la quantitat de cinc mil dos-cents onze euros amb seixanta-dos cèntims (5.211,62 €), més els interessos pactats al 20% anual des del dia de la interposició de la demanda i fins a fer-ne el pagament complet, i el condemne igualment al pagament de les costes processals.   
  
Notifiqueu a les parts la present resolució i advertiu-los que no és ferma i que en contra es pot interposar un recurs d'apel·lació davant d'este Jutjat en el termini de 20 dies.   
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que se li tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 0798 BA EEEE AA) i s'indicarà, en el camp "Concepte" el codi "02 civil apel·lació" i la data de la resolució objecte de recurs amb el format dd/mm/aaaa.   
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que haja de realitzar altres pagaments en el mateix compte, haurà d'efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Lliureu una testimoniança d'esta sentència i uniu-la a les presents actuacions; l'original quedarà en el llibre de sentències d'este Jutjat.  
  
Esta és la meua sentència, que pronuncie, mane i firme.  
Publicació. La sentència anterior l'ha llegida i publicada el jutge que la va dictar en el dia de la seua data i en audiència pública, en done fe.»  
  
Atés que es desconeix el domicili o la residència actuals de la part demandada, Tomasz Jan Stefanik, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació del present edicte en el Diari Oficial de la Comunitat Valenciana per a dur a efecte la diligència de notificació de la sentència.   
  
Benidorm, 10 de gener de 2013.- La secretària judicial: María Engracia Román Ivorra.